**รพ.ศิริราช จับมือ SCGC โชว์นวัตกรรมพอลิเมอร์เพื่อการแพทย์และ**

**โครงการด้านเศรษฐกิจหมุนเวียน ในงาน SiCOE Forum 2025 ขับเคลื่อนการแพทย์ไทยสู่ความยั่งยืน**

กรุงเทพ : เมื่อเร็ว ๆ นี้ หน่วยบูรณาการศูนย์ความเป็นเลิศ โรงพยาบาลศิริราช (Siriraj Integrated Center of Excellence: SiCOE) นำโดย ศาสตราจารย์ นายแพทย์ อภิชาติ อัศวมงคลกุล คณบดีคณะแพทยศาสตร์ศิริราชพยาบาล และศาสตราจารย์ ดร. นายแพทย์ ยงยุทธ ศิริวัฒนอักษร ผู้อำนวยการโรงพยาบาลศิริราช ร่วมกับ เอสซีจี เคมิคอลส์ หรือ SCGC ผู้นำธุรกิจพอลิเมอร์และโซลูชันครบวงจรเพื่อความยั่งยืน นำโดยนายพิสันติ์ เอื้อวิทยา กรรมการผู้จัดการ บริษัทเท็กซ์พลอร์ จำกัด ในกลุ่มธุรกิจ SCGC และผู้อำนวยการฝ่ายธุรกิจนวัตกรรม SCGC จัดแสดงนิทรรศการนวัตกรรมพอลิเมอร์เพื่อความยั่งยืน ภายใต้แนวคิด **“พลาสติกเพื่อชีวิตที่ดีกว่าและเพื่อโลกที่ยั่งยืน”** (Plastics for Better Living and a Better Tomorrow) ในงาน “SiCOE Forum 2025 x SDGs” ซึ่งจัดขึ้นโดยหน่วยบูรณาการศูนย์ความเป็นเลิศ โรงพยาบาลศิริราช ทั้งนี้ SCGC ได้นำนวัตกรรมทางการแพทย์พร้อมทั้งโครงการความร่วมมือด้านเศรษฐกิจหมุนเวียนไปร่วมจัดแสดงแก่คณะแพทย์ บุคลากรทางการแพทย์ รวมทั้งผู้สนใจทั่วไป เพื่อขับเคลื่อนระบบสุขภาพและความเป็นเลิศทางการแพทย์สู่อนาคตที่ยั่งยืน อาทิ โซลูชันการจัดการขยะพลาสติกครบวงจรจาก Wake Up Waste นวัตกรรมพลาสติกรีไซเคิลโดยเปลี่ยนวัสดุทางการแพทย์ที่ไม่ใช้แล้วมาสร้างคุณค่าเพิ่มใหม่ เช่น กระเบื้องพีวีซีรีไซเคิลจากถุงน้ำยาล้างไต ถุงพลาสติกรีไซเคิลจากแกลลอนน้ำยาล้างไต รวมไปถึงเครื่องมือทางการแพทย์อื่น ๆ เช่น อุปกรณ์สำหรับรักษาโรคริดสีดวง รถเข็นจ่ายยาอัจฉริยะ ถังทิ้งเข็มฉีดยา เป็นต้น